വീട്ടമ്മയ്ക്ക് നേരെ നാലംഗ സംഘത്തിന്റെ അപ്രതീക്ഷിത ആക്രമണം സംഭവത്തില് കേസെടുത്ത് പോലീസ് വീട്ടു മുറ്റത്തേക്ക് അതിക്രമിച്ചു കയറിയ സംഘം സവിതയുടെ മുഖത്തേക്ക് മുളകുപൊടിയും അരിപ്പൊടിയും എറിഞ്ഞു. കോട്ടയം: വീട്ടമ്മയ്ക്ക് നേരെ നാലംഗ സംഘത്തിന്റെ അപ്രതീക്ഷിത ആക്രമണം. കൊല്ലാട് ഷാപ്പുംപടിക്കു സമീപം കളങ്കുന്നേല് അലക്സ് തോമസിന്റെ ഭാര്യ സവിത അലക്സിനു നേരെയാണ് അപകടകരമായ രീതിയില് അക്രമണത്തിനു ഇരയായത്. വീട്ടു മുറ്റത്തേക്ക് അതിക്രമിച്ചു കയറിയ സംഘം സവിതയുടെ മുഖത്തേക്ക് മുളകുപൊടിയും അരിപ്പൊടിയും എറിഞ്ഞു എന്നാണ് ലഭിച്ച പരാതിയില് പറയുന്നു. ഇന്നലെ രാവിലെ 11.30നായിരുന്നു സംഭവം നടന്നത്. വീടിനു പുറകില് മാലിന്യം കളയാന് പുറത്തേക്കു ഇറങ്ങിയപ്പോഴാണ് ഇത്തരത്തിലൊരു സംഭവം നടന്നത്. സംഘത്തിലെ ഒരാള് മുളകുപൊടിയും അരിപ്പൊടിയും മുഖത്തെറിഞ്ഞ് തലയിലേക്ക് തുണി എറിയുകയും തുടര്ന്ന് സവിത ബഹളം വെച്ചപ്പോള് പ്രതികള് കടന്നുകളയുകയും ചെയ്തു. ഭര്ത്താവും മകനും വീട്ടില് തന്നെ ഉണ്ടായിരുന്നു. അവര് ഒച്ച കേട്ടെത്തിയപ്പോഴേക്കും അക്രമി സംഘം അവിടെ ഉണ്ടായിരുന്നില്ല. ഈസ്റ്റ് സ്റ്റേഷന് ഹൗസ് ഓഫിസര് റിജോ പി.ജോസഫിന്റെ നേതൃത്വത്തില് വിഷയത്തില് കേസെടുത്ത് സമഗ്രമായഅന്വേഷണം ആരംഭിച്ചു.